Candhi Sari utawa Candhi Sari Cepogo iku salah sawijine candhi Hindu ing Boyolali, prenahe ing Dukuh Candisari, Desa Gedangan, Kecamatan Cepogo. Lokasine ana ing sisih wetan Gunung Merapi, antarane Kali Musuk lan Kali Gandul. Candhi Sari iku candhi tunggal utawa ora ana perwarane. Candhi Sari saiki namung bisa dideleng pondasine. Ukuran pondasine yaiku 4,7 m x 4,7 m. Ing dhuwur pondasine ana patang watu kang bentuke kaya "ratna" (kemuncak candhi Hindu). Ing tengah-tengah pondasine ana "lingga" semu utawa "pseudo-lingam". Ing kompleks candhi katemokake "yoni" siji, "lingga" loro, lan "nandi" siji.